Document ID: 31995R0251

31995R0251
L 030/1
SLUŽBENI LIST EUROPSKE UNIJE
06.02.1995.
UREDBA VIJEĆA (EZ) br. 251/95
od 6. veljače 1995.
o izmjeni Uredbe (EEZ) br. 337/75 o osnivanju Europskog centra za razvoj strukovnog osposobljavanja
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 235.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
uzimajući u obzir mišljenje Gospodarskog i socijalnog odbora (3),
budući da su predstavnici vlada država članica, na sastanku šefova država i vlada, pri donošenju Odluke od 29. listopada 1993. o sjedištima određenih tijela i odjela Europskih zajednica i Europola (4), zajedničkim dogovorom donijeli i izjavu u vezi sa sjedištem Europskog centra za razvoj strukovnog osposobljavanja;
budući da je Vijeće Uredbom (EZ) br. 1131/94 od 16. svibnja 1994. o izmjeni Uredbe Vijeća (EEZ) br. 337/75 o osnivanju Europskog centra za razvoj strukovnog osposobljavanja (5) osnovalo sjedište Centra u Solunu;
budući da je u toj Uredbi Vijeće koristilo pravo na kasnije razmatranje vidova prijedloga Komisije o osoblju Centra;
budući da je nužna usklađenost na razini Zajednice u odnosu na upravljanje osobljem različitih decentraliziranih tijela; budući da je stoga potrebno izmijeniti Uredbu (EEZ) br. 337/75 (6);
budući da Komisija, uz pomoć upravljačkog odbora Centra, treba u najkraćem roku utvrditi i primijeniti prikladna rješenja vezana uz mjere razmještaja osoblja Centra u vezi s preseljenjem iz Berlina u Solun te treba Vijeću podnijeti sve primjerene prijedloge;
budući da, u ovim okolnostima, treba staviti izvan snage Uredbu Vijeća (EZUČ, EEZ, Euratom) br. 1859/76 od 29. lipnja 1976. o utvrđivanju uvjeta zaposlenja osoblja Europskog centra za razvoj strukovnog osposobljavanja (7),
DONIJELO JE OVU UREDBU:
Članak 1.
Članak 13. Uredbe (EEZ) br. 337/75 zamjenjuje se sljedećim:
„Članak 13.
Osoblje Centra podliježe odredbama i pravilima koji se primjenjuju na dužnosnike i ostale službenike Europskih zajednica.
Centar, u odnosu na svoje osoblje, koristi ovlasti prenesene na tijelo za imenovanje.
Upravljački odbor, u dogovoru s Komisijom, usvaja primjerena provedbena pravila.”
Članak 2.
Uredba (EZUČ, EEZ, Euratom) br. 1859/76 stavlja se izvan snage.
Članak 3.
Ova Uredba stupa na snagu trećeg dana od dana objave u Službenom listu Europskih zajednica.
Primjenjuje se od 1. ožujka 1995.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. veljače 1995.

Labels: 10
18
9
15